
Godina II / Broj 37 (53),  27. RUJNA  2026. 
Martina Divalta 71, 31 000 Osijek, tel. 031/505-830









„ŠTO VAM SE ČINI?... KOJI OD TE DVOJICE IZVRŠI VOLJU OČEVU?“ (MT 21, 28.30)

Evanđelje današnje nedjelje donosi nam zanimljivu prispodobu o dvojici sinova i njihovom odnosu s ocem. U njima se dvojici zrcale i naši životi u kojima i sami znamo počesto izgovoriti potvrdnu riječ DA koju potom ne potkrijepimo djelima ili pak izgovaramo riječ NE, a onda se zbog toga kajemo i ipak odlučimo na obrat i izvršenje. Zanimljivo je da Gospodin spominje prvo onog sina koji odlučno odbija Očev poziv da DANAS radi u njegovom vinogradu. Prepoznajmo u slici toga oca našeg nebeskog Oca koji i danas upućuje svima nama poziv da pođemo i poradimo u njegovom vinogradu – CRKVI. Slikom toga prvog sina darovana nam je slika čovjeka koji se mijenja, obraća… Bilo kakva da je naša prošlost, naš grijeh, naše odbijanje Božjeg poziva… promjena u nama uvijek je moguća. Isus nas ne želi zatvoriti u prošlost koja nas guši, osuđuje i porobljava, nego nam uvijek iznova nudi novu šansu povratka Ocu i obrata u našem odnosu spram Boga. Naglasak je u ovoj prispodobi stavljen na drugog sina koji lažno Ocu obećava odlazak u vinograd, a ne izvršava svoje obećanje. Lijepe riječi nisu dostatne. I sami smo umorni od lažnih obećanja i od svijeta u kojem vlada višak riječi i u kojem nedostaju djela koja bi pratila te naše riječi. Pri tome ne idimo daleko, nego zastanimo u vlastitom dvorištu i pokušajmo prepoznati  sebe u svemu tome.  Zar je moguće da će nas profesionalni grešnici Isusova vremena poput carinika i bludnika preteći u Kraljevstvu Božjem? Iznova osvijestimo sebi činjenicu da nema većeg grijeha od oholosti, samodostatnosti i razmišljanja u stilu: Bog mi nije potreban! Grešnici Kristova vremena, svjesni svojeg grijeha, hrlili su Gospodinu u susret i On im je praštao i praštajući im darovao novu prigodu šaljući ih iznova u svoj vinograd. Vjera, prikazana u današnjem evanđelju, nije prije svega pristajanje uz neke vjerske istine, dogme nego darovano povjerenje u Onoga koji i tebe i mene zove riječima: Hajde i ti danas na posao u moj vinograd!
župnik Ante Šiško
MISNA ČITANJA ZA 26. NEDJELJU KROZ GODINU,  27. RUJNA 2026.
8 PROSINCA 2025. 



PRVO ČITANJE: (Ez 18,25-28)
[image: John came: the tax collectors and the prostitutes believed his word (Mt 21 :28-32)]IZ KNJIGE PROROKA EZEKIELA
AKO SE BEZBOŽNIK ODVRATI OD SVOJE BEZBOŽNOSTI, 
ŽIVJET ĆE I NEĆE UMRIJETI.

PSALAM 25: SPOMENI SE, GOSPODINE, SVOJE NJEŽNOSTI!

DRUGO ČITANJE: (Fil 2,1-11)
   IZ POSLANICE SV. PAVLA APOSTOLA FILIPLJANIMA
NEKA U VAMA BUDE ISTO MIŠLJENJE KAO I U KRISTU ISUSU.


EVANĐELJE   (Mt 21, 28-23)
IZ SVETOG EVANĐELJA PO MATEJU

 
U ono vrijeme: Reče Isus glavarima svećeničkim i starješinama narodnim: »Što vam se čini? Čovjek neki imao dva sina. Priđe prvomu i reče: ‘Sinko, hajde danas na posao u vinograd!’ On odgovori: ‘Neću!’ No poslije se predomisli i ode. Priđe i drugomu pa mu reče isto tako. A on odgovori: ‘Evo me, gospodaru!’ i ne ode. Koji od te dvojice izvrši volju očevu?« Kažu: »Onaj prvi.« Nato će im Isus: »Zaista, kažem vam, carinici i bludnice pretekoše vas u kraljevstvo Božje! Doista, Ivan dođe k vama putem pravednosti i vi mu ne povjerovaste, a carinici mu i bludnice povjerovaše. Vi pak, makar to vidjeste, ni kasnije se ne predomisliste da mu povjerujete.«





PASTORALNE AKTIVNOSTI I MOLITVENI SUSRETI U ŽUPI 


SRIJEDA, 30. RUJNA, 20. SATI: SASTANAK ŽUPNE NOVINARSKE SKUPINE

Župnik poziva sve članice i članove župne novinarske skupine na mjesečni sastanak u srijedu, 30. rujna u 20.00 sati u prostorima župnog stana (zimski vrt).
[image: Slikovni rezultat za saint teresa de lisieux]
ČETVRTAK, 1. LISTOPADA - SVETA MALA TEREZIJA – ZAŠTITNICA MISIJA

Listopad je izvanredni misijski mjesec koji svoj vrhunac ima u Svjetskom danu misija, pretposljednje listopadske nedjelje. Mjesec počinjemo spomendanom Male Terezije od Djeteta Isusa, zaštitnice misija. Nakon večernje mise ostanimo u zajedničkoj molitvi pred Presvetim, moleći za misije, misionare i misionarke. Dođimo na misu i na klanjanje jer su misionari potrebni naše zajedničke molitve.


[image: C:\Users\Korisnik\Desktop\gospa.jpg]PETAK, 2. LISTOPADA, 08.00 SATI – 
POLAZAK NA HODOČAŠĆE U MEĐUGORJE

Svima koji ste se prijavili na župno hodočašće u Međugorje: polazak je u petak, 2. listopada točno u 8.00 sati ujutro ispred župne crkve. Ponesite važeću putnu ispravu (osobna iskaznica ili putovnica), slojevitu odjeću i zaštitu protiv eventualne kiše te okrjepu za putovanje.


PETAK, 2. LISTOPADA - PRVI PETAK, POBOŽNOST SRCU ISUSOVOM – DVA SATA ZA GOSPODINA

Pred nama je prvi petak u listopadu. Imat ćemo euharistijsko klanjanje uz mogućnost svete ispovijedi. I to od 16.30 do 18.30 sati kada slijedi misa. Dva će sata svećenici biti na raspolaganju za ispovijed. Svi ste dobrodošli i pozvani da u tišini i sabranosti dva sata budete s Isusom.

SUBOTA, 3. LISTOPADA - PRVA SUBOTA, DAN MOLITVE ZA DUHOVNA ZVANJA U CRKVI – 18.30h

Prva subota u mjesecu dan je molitve za svećenička i redovnička zvanja, ujedno i dan posvećen Bezgrješnom Srcu Marijinu, kako je to Majka Božja preporučila ukazavši se u Fatimi. Klanjanje će početi nakon listopadske pobožnosti u župnoj crkvi u 18.30 sati ove subote, 3. listopada. Svi ste dobrodošli u tišini i sabranosti biti s Isusom moleći za potrebe svojih obitelji te za nova duhovna zvanja u Crkvi.

SVAKI DAN U 18.00 SATI - LISTOPADSKE POBOŽNOSTI 

Listopad je Marijin mjesec u kojemu ćemo imati marijanske listopadske pobožnosti, svakim danom pola sata prije mise. Nakon večernje mise izmolit ćemo, ako nam vrijeme dopusti, ispred župne crkve i Piete Lauretanske litanije. Ponesite svijeće i dođite svi te zajedno stavimo pod skute nebeske Majke naše obitelji i sve naše potrebe. Ima puno onih koji nisu u mogućnosti fizički sudjelovati u pobožnostima  (stari, nemoćni, bolesnici…) pa i njih aktivno uključimo u apostolat molitve tijekom listopada. Oni neka u svojim domovima mole krunicu u zajedništvu s nama. Svi tvorimo veliki molitveni marijanski vijenac kojim želimo zajednički po Mariji prinositi naše župne nakane. U ovom prvom tjednu listopada molit ćemo napose za sve majke, trudnice i one koje mole za dar majčinstva i dar očinstva.

KRIZMANICI, ŽUPNA KATEHEZA, UPIS KANDIDATA ZA KRIZMU – DO PONEDJELJKA, 5. 10.
 
Pozivamo iznova ovogodišnje kandidate za krizmu (2. razred srednje škole) da dođu osobno u župni ured te preuzmu obvezni UPISNI OBRAZAC za primanje sakramenta svete Potvrde. Župnik moli  i roditelje kandidata za krizmu da uz župnu knjižicu donesu i ispunjeni obrazac u uredovno vrijeme župnog ureda zaključno do ponedjeljka, 5. listopada. 


UPIS ZA PRVU PRIČEST – DO PONEDJELJKA, 5. LISTOPADA

Župnik moli roditelje prvopričesnika da uz župnu knjižicu donesu ispunjene dokumente u uredovnom vremenu župnog ureda zaključno do ponedjeljka, 5. listopada.








PASTORALNE AKTIVNOSTI I MOLITVENI SUSRETI U ŽUPI 

SUSRET MARIJINE LEGIJE – svakog ponedjeljka u 19 sati. 
BIBLIJSKA SKUPINA – utorkom nakon večernje mise.
PROBA ZBORA S  MISE U 7.30 - utorkom nakon večernje mise.
PROBA ZBORA S  MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ S  MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
PROBA DJEČJEG ZBORA – subotom u 10 sati.
KRSNA KATEHEZA ZA RODITELJE I KUMOVE - srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise.
EUHARISTIJSKO KLANJANJE  – četvrtkom nakon večernje mise. Dođimo i odmorimo se u Gospodinu!
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.00 sati.
MOLITVENI SUSRET ZAJEDNICE TOTUS TUUS: subotom u 19 sati.
ŽUPNI CARITAS – Svakog prvog ponedjeljka u mjesecu od 16.30 do 17.30 sati. Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 





MOLITVENI SUSRETI U SUSJEDNIM ŽUPAMA 

UTORAK, 29. RUJNA, CRKVENI GOD U ŽUPI SV. MIHAELA ARKANĐELA 

Na blagdan svetih arkanđela Mihaela, Gabriela i Rafaela, susjedna župa u Osijeku 2 slavi svoj crkveni god. Svete mise toga dana bit će ujutro u 8.30 sati te svečana sv. Misa u 10.30 sati koju će predvoditi vlč. Josip Kešinović i večernju svetu Misu u 18.30 sati koje će predvoditi p. Sebastijan Šuljević.



NEDJELJA, 4. LISTOPADA, PROSLAVA BLAGDANA SV. FRANJE ASIŠKOG 

U kapucinskoj crkvi sv. Jakova kao i u samostanu u Tvrđi braća franjevci pozivaju na proslavu blagdana njihova Utemeljitelja – sv. Franje Asiškog. Za blagdan sv. Franje tamošnje zajednice pripravljaju se trodnevnicom uz večernju misu u 19 sati i u 18 sati. 







DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 130 €.
Svoj dar možete izravno uplatiti na župni račun kod Croatie banke: HR1624850031100252570  svrha uplate: dar za Crkvu; ili skeniranjem BAR-CODA . Svim darovateljima od srca hvala. 
KRŠTENI  










Naša zajednica vjernika imala je radost svjedočiti sakramentu krštenja malih novokrštenika. To su NIKA PARIPOVIĆ, MATIJA LAJTNER, VITO BULJUBAŠIĆ, MAKSIM MILKOVIĆ i ENZO KOVAČEK. Roditeljima i kumovima od srca čestitamo i molimo Gospodina za njih kako bi oni uzornim kršćanskim životom odgajali svoju djecu do punine njihove kršćanske zrelosti.

ŽENIDBENI NAVJEŠTAJ




Sveti sakrament ženidbe žele sklopiti:


ZARUČNIK:  SAMIR MIRKO AVDIĆ, sin ERMINA i  KATE r. PALIJAN,  uzima
ZARUČNICU: NIKU ĐURIČKOVIĆ  kći DAVORA SLABAKA i MARICE r. PERKOVIĆ.
Vjenčanje će biti u subotu, 3. listopada 2026.  u našoj župi.

Mladencima želimo sreću u braku i Božji blagoslov, a vas molimo, dragi vjernici, 
da  možebitnu zapreku njihovog vjenčanja javite župnom uredu.


RASPORED MISA I MISNIH NAKANA ZA TJEDAN OD 28. RUJNA DO 4. LISTOPADA 2026. 







	1.
	


PONEDJELJAK,  
28.9.2026.
SV. VEĆESLAV, MUČENIK;
SV. LOVRO RUIZ I DRUGOVI, MUČENICI

	
18.30

	†  MARIJA LUČIĆ I †† IZ OBITELJI BORIS;
†  ANA ĐURIČIĆ;
†† IZ OBITELJI GRADEČAK

	2.
	UTORAK, 29.9.2026.  
SVETI MIHAEL, GABRIJEL I RAFAEL, ARKANĐELI
	




18:30

	
† MIHAJLO ZLOMISLIĆ I † MARINA BELIĆ;
†  ZDRAVKO FADLJEVIĆ;
 ZA SRETAN POROD


	3.
	

SRIJEDA, 30.9. 2026. 
 SV. JERONIM, PREZBITER I 
CRKVENI NAUČITELJ
	



18.30






	
†  JANJA I † MILE SESAR;
†  JOSIP GABELICA;
††  IZ OBITELJI MIKAČIĆ I KARANOV


	4.
	
ČETVRTAK,  1.10. 2026.   
SV. TEREZIJA OD DJETETA ISUSA, DJEVICA I CRKVENA NAUČITELJICA
	












18:30



	†  FRANJO ERK;
†  ŠTEFANIJA HEGEDIŠ;
 U ZAHVALU SV. ŠARBELU I 
SV. MALOJ TEREZIJI

	5.
	PETAK, 
2.10. 2026.
SVETI ANĐELI ČUVARI

	


18.30
	
†  MARIJAN IVAKIĆ;
†  STJEPAN ŠTELCER;
†  ANKICA I † RAJKO RAJIĆ I 
SVI ††  IZ OBITELJI


	6.
	
SUBOTA, 3.10.2026.
SV. DIONIZIJE AREOPAGIT, BISKUP 
	



07:30




	
†  STJEPAN KOLAR;
†  MARA, † JURO I † ANDRIJA KOZIĆ;
†  IVO I † MANDA MAMUZIĆ I 
†† IZ  OBITELJI MAMUZIĆ


	7.
	NEDJELJA, 
4.10. 2026.
27. KROZ GODINU
SVETI FRANJO IZ ASIZA, REDOVNIK 
	07:30

09.00

10:30




18:30
	††  IZ OBITELJI VRANIĆ


†   ANA MILAS I †  MILAN LEŠINA
ZA SVE ŽUPLJANE
† ANTO ZEKO

















RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.


Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

